SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Marcela Hajtmánková, Mgr.	
Znalosť cudzích jazykov:	Anglický, nemecký	

2.	Zahraničná pracovná cesta

Štát / mesto:	Lotyšsko/ Riga	
Názov a adresa 
prijímajúcej organizácie:	Národná agentúra európskych programov v Rige 	
Účel cesty:	Pracovné stretnutie siete riaditeľov národných agentúr programu Erasmus+ za  sektor mládeže 	
Spôsob financovania 
(kto hradí cestovné, pobytové náklady, iné výdavky):	
IUVENTA – Slovenský inštitút mládeže 	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
27.5.2015	1.	Oficiálne otvorenie stretnutia – riaditeľka lotyšskej NA – Diana Sproge
2.	Predstavenie cieľov stretnutia – zástupcovia NA v Lotyšsku
3.	Erasmus+ - z Ríma do Rigy – koordinačná skupina siete národných agentúr za oblasť mládeže, Koen Lambert, Belgicko
4.	Úloha siete NAs v prepojení na mládežnícku politiku - workshop	
28.5.2015	1.	Kritériá a prioritné témy pri vytváraní strategických partnerstiev -výmena skúseností medzi národnými agentúrami (ďalej NAs) - workshop
2.	Úloha siete NAs pri implementácii programu – Koen Lambert, Belgicko, Reet Kost, Estónsko
3.	Rozvoj mládežníckej politiky na európskej úrovni – Harald Hartug, Európska komisia
4.	Závery zo zaslaného  dotazníka od NAs – Reet Kost, Estónsko, Hans-Georg Wicke, Nemecko 	
29.5.2015	1.	Vytváranie konkrétnych projektových zámerov na strategické partnerstvá - Workshop
2.	Predstavenie 5 projektových zámerov
3.	Spolupráca s partnerskými krajinami – workshop
4.	Príprava YouthLab- workshop
5.	Tréning pre riaditeľov NAs – príprava
	
30.5.2015	1.	Spätná väzba zo skupín
2.	Sumarizácia kľúčových odkazov
3.	Hodnotenie stretnutia	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
27.5.2015	1.	Oficiálne otvorenie stretnutia – predstavitelia predsedníctva Rady za Lotyšsko, riaditeľka NA v Lotyšsku Daina Sproge
Riaditeľka lotyšskej NA privítala kolegov na stretnutí a požiadala o efektívnu spoluprácu pri tvorbe konkrétnych výstupov siete NAs, ktoré budú následne komunikované predstaviteľom Európskej komisie prostredníctvom koordinačnej skupiny.
2.	Predstavenie cieľov stretnutia – zástupcovia NA v Lotyšsku
Cieľom stretnutia bolo nastavenie spolupráce medzi jednotlivými NAs, vybudovanie spoločnej stratégie pri budovaní a rozvoji mládežníckej politiky a podpory práce s mládežou.
Zároveň dôležitým aspektom bol fakt, že sa pri EK  vytvorili pracovné skupiny, ktoré prizývajú aj NAs, aby sa stali členmi. 
3.	Erasmus+ - z Ríma do Rigy – koordinačná skupina siete národných agentúr za oblasť mládeže, Koen Lambert, Belgicko
Počas tohto bloku boli predstavené závery a výstupy z 2. Medzinárodného konventu o práci s mládežou. Najdôležitejším výstupom je vypracovanie Deklarácie o podpore práce s mládežou a výstupy smerom k relevantným hráčom.
Bola identifikovaná potreba posilnenia práce s mládežou v európskom kontexte, čo v praxi znamená uznanie Európskej charty práce s mládežou. Momentálne sú veľké kompetencie dané miestnym a regionálnym samosprávam, ktoré treba informovať a advokovať túto potrebu smerom k samosprávam. Zároveň je potrebné pokračovať v advokácii smerom k uznaniu práce s mládežou.
P. Natalia Budakowska predstavila výstupy z podujatia Eastern Partnership Forum, ktoré sa konalo v Rige v termíne 10.-11.2.2015. Cieľom podujatia bolo naštartovať spoluprácu v oblasti podpory práce s mládežou medzi programovými krajinami a krajinami východnej Európy a Kaukazu.
4.	 Úloha siete NAs v prepojení na mládežnícku politiku – workshop
Riaditelia NAs identifikovali možnosti vplyvu na rozvoj mládežníckej politiky.
Najvýraznejším potenciálom, ktorým NAs disponujú je mandát ovplyvňovať mládežnícku politiku na národnej úrovni. Niektoré NAs argumentovali, že tú právomoc nemajú, vo výhode sú tie, ktoré sú zaradené pod inštitúcie pod ministerstvami.
NAs opätovne zdôraznili potrebu národných priorít v rámci programu.
	
28.5.2015	1.	Kritériá a prioritné témy pri vytváraní strategických partnerstiev -výmena skúseností medzi národnými agentúrami (ďalej NAs) – workshop
NAs sa zhodli na nasledovných kritériách:
•	Byť strategický čo najviac ako sa dá
•	Budovať dlhodobé projekty
•	Identifikovať jasné ciele, ktoré budú dosiahnuteľné a zapojiť čo najviac NAs
•	Dosiahnuť relevantný prínos aj na národnej aj na európskej úrovni
•	Podporiť realizáciou 3 najzákladnejšie úlohy siete: prispieť k rozvoju mládežníckej politiky, podporiť mládežnícku politiku, implementovať program E+.
•	Vyvinúť variabilné aktivity smerujúce k dosiahnutiu cieľov
•	Zapojiť viacerých aktérov/sektory
•	Byť inovatívny
•	Dosiahnuť zmysluplné výsledky, ktoré je možné zdieľať a inšpirovať sa s nimi.
2.	Úloha siete NAs pri implementácii programu – Koen Lambert, Belgicko, Reet Kost, Estónsko
NAs identifikovali nasledovné potreby:
•	Posilnenie spolupráce medzi NAs
•	Zameranie sa na témy participácie a aktívneho občianstva u mladých ľudí
•	Posilnenie vzdelávacej mobility
•	Posielanie inkluzívneho prístupu a diverzity
•	Uznávanie  neformálneho vzdelávania
•	Vytváranie stratégii na využívanie výstupov z KA2
•	Podpora manažmentu programu E+

3.	Rozvoj mládežníckej politiky na európskej úrovni – Harald Hartug, Európska komisia
NA stretnutí sa predstavil aj p.Harald Hartug, ktorý nahradil p. Pascala Lejeuna.
Predstavil priebeh podujatia Youth Week v Bruseli a požiadal NAs o spätnú väzbu.
Zároveň predstavil závery konferencie k Európskej správe o mládeži. Informoval o 2 najväčších výzvach:
•	Nezamestnanosť mladých ľudí a nastavenie záruk pre mladých
•	Nedostatočná participácia a laxný prístup mladých k riešeniu vecí verejných
4.	Závery zo zaslaného  dotazníka od NAs – Reet Kost, Estónsko, Hans-Georg Wicke, Nemecko 
P.Kost prezentovala výsledky dotazníka, ktorý vypĺňali NAs pre stretnutím. Dotazník mapoval prácu NAs z pohľadu zaangažovanosti do ovplyvňovania politiky s mládežou. Výstupy sú prístupné v NA E+, IUVENTA 
X:\Public\ERASMUS+\ERASMUS +\Meetings and staff trainings\Staff trainings\BM\05_2015_Riga

29.5.2015	1.	Vytváranie konkrétnych projektových zámerov na strategické partnerstvá – Workshop
Zúčastnila som sa workshopu spoločne s kolegami z Nemecka, Belgicka, Bulharska  a Švajčiarska. Vybrali sme si tému rozvoj mládežníckej politiky na miestnej a regionálnej úrovni s ohľadom na uznávanie výsledkov práce s mládežou.
Po výmenách národných realít sme pokračovali vo vytvorení projektového zámeru.
Projektový zámer bude ďalej rozpracovaný počas TCA stretnutia, ktoré sa koná v Benátkach a bude financovaný prostredníctvom TCA.
Prípravné stretnutie k realizácii bude koncom augusta 2015 vo Švajčiarsku.
2.	Predstavenie 5 projektových zámerov
NAs predstavovali vytvorené projektové zámery na témy:
•	Podpora participácie mladých ľudí s nedostatkom príležitostí
•	Podpora medzirezortnej spolupráce a vytváranie synergii medzi ostatnými tvorcami politík
•	Zvýšenie počtu kvalitných projektov v KA1
•	Podpora mládežníckej politiky a uznávanie práce s mládežou
•	Zamestnateľnosť a sociálne podnikanie
3.	Spolupráca s partnerskými krajinami – workshop
NAs zdôraznili potrebu navýšenia rozpočtu pre podporu projektov s partnerskými krajinami. EK argumentovala, že to bude možné najskôr v roku 2016.
4.	Príprava YouthLab- workshop
Nemecká NA prezentovala záujem hosťovať ďalší Youth Lab pre NAs, ktorý sa uskutoční  Hamburgu v termíne 14.-17.12.2015. Je možné poslať 4-5 zamestnancov NA, ktorí budú mať možnosť vymieňať si skúsenosti medzi jednotlivými NAs. Prvý ročník sa konal na Malte v roku 2014 a bol vysoko cenený.
5.	Tréning pre riaditeľov NAs – príprava školenia
Napriek existencii týchto stretnutí riaditelia NAs pociťujú potrebu mať svoj samostatný vzdelávací program pre podporu manažérskych zručností riaditeľov, výmenu skúseností s riadením agentúr, posilnenie motivácie a správne vedenie ľudí.
Hostiteľskou krajinou by mala byť Veľká Británia, mimo mesto Londýn a pravdepodobný termín je stanovený začiatkom roku 2016.	
30.5.2015	1.	Spätná väzba zo skupín
Jednotlivé tímy odprezentovali výstupy workshopov a strategických zámerov, ktoré budú riaditelia komunikovať smerom k svojim TCA manažérom. TCA manažéri naplánujú konkrétne kroky a termíny jednotlivých partnerstiev.
2.	Sumarizácia kľúčových odkazov
Úloha NAs v kontexte rozvoja mládežníckej politiky je nesmierne dôležitá. NAs, ktoré majú mandát zasahovať do riadenia politiky, ho majú využiť na prepájanie priorít z európskej na národnú úroveň.
3.	Hodnotenie stretnutia
Stretnutie bolo zamerané veľmi strategicky,  čo hodnotili všetci prítomní ako veľké pozitívum.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Odporúčané závery boli sprostredkované  vedúcou NA projektovým manažérom národnej agentúry Erasmus+ pre oblasť mládeže a športu počas špeciálnej porady oddelenia.
Prenos informácií zabezpečí Marcela Hajtmánková.	

6.	Prehľad prinesenej dokumentácie a miesto jej uloženia 

Prinesená dokumentácia je k dispozícii v národnej agentúre, IUVENTA – Slovenský inštitút mládeže
X:\Public\ERASMUS+\ERASMUS +\Meetings and staff trainings\Staff trainings\BM	

7.	Osobitne vyhodnotený očakávaný prínos ZPC 

Prínosy ZPC:
•	Výmena skúseností s postavením NAs ako relevantnými partnermi na výkon mládežníckej politiky v jednotlivých štátoch so zavedením E+ do praxe počas roku 2014
•	Vypracovanie konkrétnych projektových zámerov, s konkrétnymi zodpovednosťami NAs
•	Upevnenie pozície siete NAs
•	Výmena informácií a prenos možnej spolupráce medzi dôležitým predstaviteľmi relevantných sektorov	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Výsledky zo ZPC budú zverejnené na internete a prenos získaných informácií zabezpečí Marcela Hajtmánková.	

Súhlasím so zverejnením tejto správy na internete

Dátum:	9.6.2015	
Správu vypracoval
(meno a priezvisko, podpis):	Marcela Hajtmánková	
Správu schválil
(meno a priezvisko, podpis):	Rastislav Pavlík